འཛམ་གླིང་གི་རྒྱལ་ཁབ་གང་འདྲ་ཞིག་ཡིན་ཡང་།རང་གི་ཕ་སྐད་ཀྱི་ཡིག་རིགས་སྟེང་ནས་རང་གི་མིང་འབྲི་མི་ཤེས་མཁན་ཞིག་སྲིད་འཛིན་དང་སྲིད་བློན་དུ་བདམས་ཐོན་བྱུང་མྱོང་ཡོད་ཀྱི་མ་རེད་སྙམ།ཐབས་སྐྱོ་བ་ཞིག་ལ།བོད་རང་གི་ཡིག་རིགས་ཀྱི་སྟེང་ནས་རང་གི་མིང་ཙམ་ཡང་འབྲི་མི་ཤེས་མཁན་ཞིགབཙན་བྱོལ་བོད་མིའི་སྒྲིག་འཛུགས་ཀྱི་དབུ་ཁྲིད་ལ་བདམས་ཐོན་བྱུང་སྟེ།ད་རུང་མཛད་སྒོ་སོགས་ཀྱི་སྐབས་སུ་མདོ་འཛིན་པ་ཚོས།མཁས་དབང་བློ་བཟང་སེང་གེ་ཞེས་འུར་བསྟོད་བྱས་ཏེ།སློབ་ཐོན་ལག་ཁྱེར་གྱི་མིང་དེ་བཙན་ཚུགས་ཀྱིས་མིང་གི་མགོར་འཇོག་གི་ཡོད་པ་རེད།འཛམ་གླིང་གི་རྒྱལ་ཁབ་གཞན་ཚོས་སྲིད་འཛིན་དང་སྲིད་བློན་ཞེས་འབོད་པ་ལས།སློབ་ཐོན་ལག་ཁྱེར་གྱི་མིང་དེ་སྲིད་འཛིན་དང་སྲིད་བློན་གྱི་མིང་མགོར་བཞག་སྟེ་འབོད་སྲོལ་མི་འདུག